Det dystre sci-fi computerspil 'Echo', der er skabt af det danske studie Ultra Ultra, fik meget rosende anmeldelser i hele verden, da det udkom i efteråret 2017.

- Omgivelserne, historien og gameplayet passer sammen som et smukt stykke arkitektur, skrev The Washington Post.

Og nu har Hollywood fået øjnene op for det.

Det er manuskriptforfatteren Derek Kolstad, der nu skal omsætte det klaustrofobiske og intenst uhyggelige spil til film.

Han er manden bag de populære 'John Wick'-film med stjerneskuespilleren Keanu Reeves.